בשנת 609 לפנה"ס כבש את חרן שהיוותה בסיס כוחות אשור עם נפול בירתם.
לאחר מיגור האשורים, נבופלאסר פנה לבסס את מלכות בבל תוך שהוא נלחם נגד האימפריה המצרית. בשנת 605 לפנה"ס, מעט לפני מותו, הביס בנו נבוכדנצר את המצרים בקרב כרכמיש, ובכך הגיעה ההגמוניה הבבלית עד אזור צפון סוריה.
נבופולסר
נבופלאצר
עץ אלון
הנבחרת הצעירה של ישראל בכדורגל
הנבחרת הצעירה של ישראל בכדורגל (נקראת על ידי ההתאחדות גם בשם גברים עד גיל 21) היא נבחרת הכדורגל הלאומית של ישראל עד גיל 21. סגל הנבחרת מורכב ממיטב שחקני הכדורגל המחזיקים באזרחות ישראלית שגילם מתחת ל-21, אף כי יכול להגיע גם עד גיל 23 (נקראת גם הנבחרת האולימפית) במקרים אחדים מסוימים – ובפרט כשהיא נציגת ישראל באולימפיאדה. מאמן הנבחרת ממונה על ידי ההתאחדות לכדורגל בישראל, הגוף האדמיניסטרטיבי החולש על נבחרות ישראל בכל הגילאים ועל הכדורגל הישראלי כולו.
הישג השיא של הנבחרת היה ב-11 באוקטובר 2006, כאשר העפילה לאליפות אירופה (יורו) עד גיל 21 לשנת 2007 שנערכה בהולנד – שם שיחקה בין 8 הנבחרות הגדולות והטובות ביבשת, על חשבונה של הנבחרת הצעירה של צרפת.
הנבחרת שיחקה גם באליפות אירופה (יורו) 2013 לנבחרות צעירות, אליה העפילה אוטומטית בזכות אירוח הטורניר בישראל.
היסטוריה ותחרויות.
נבחרות אירופיות (ביניהן ישראל), משתתפות באליפות אירופה עד גיל 21 שנערכת בדרך כלל אחת לשנתיים, בניגוד לפעם בארבע שנים לנבחרות בוגרות. עד שנת 2006 התקיימה האליפות בשנים זוגיות, ועמדה בצילם של המונדיאל והיורו המתקיימים באותן שנים. החל מ-2007 התקיימה האליפות בשנים אי-זוגיות והייתה האירוע המרכזי לנבחרות כדורגל אירופיות באותן שנים.
לטורנירים כמו אליפות אירופה או האולימפיאדה, להם המוקדמות מתחילות כשנתיים לפני התחרות, מורשים שחקנים עד גיל 23 לשחק בתחרות או במוקדמות, כל עוד התחילו לשחק במוקדמות טרם מלאו להם 21. כאשר אליפות אירופה עד גיל 21 נערכת בשנה אולימפית (החל מ-2007 בשנה הקדם-אולימפית) היא משמשת גם לקביעת הנציגות האירופיות בטורניר האולימפי.
הנבחרת הצעירה שברה שיא ב-11 באוקטובר 2006, לאחר שהעפילה לראשונה בתולדותיה לאליפות אירופה עד גיל 21 של שנת 2007, כשהיא מדיחה את אחת הנבחרות הטובות בעולם, צרפת. לאחר שעלתה מבית משולש במשחקים נגד טורקיה וויילס, ישראל סיימה בתיקו 1-1 את המשחק הראשון (מבין שניים) בצרפת. במשחק הגומלין, שנערך לעיני כ-8,500 צופים בהאצטדיון העירוני בהרצליה, ישראל ניצחה 0–1 משער של אמייה טגה.
בטורניר עצמו השתתפו שמונה קבוצות, ומתוכן ארבע העפילו לאולימפיאדת בייג'ינג (2008). במשחק הפתיחה הפסידה ישראל 0–1 להולנד, מארחת הטורניר. לאחר שלושה ימים הפסידה בתוצאה זהה לבלגיה, ובמשחק השלישי והאחרון של הנבחרת הפסידה ישראל 0–4 לפורטוגל והודחה מהטורניר ללא שערי זכות וללא נקודות.
אליפות אירופה לנבחרות צעירות ב-2013 נערכה לראשונה בהיסטוריה בישראל, והיה לאחד מטורנירי הכדורגל הבינלאומיים הראשונים שמתקיים בישראל, ולכן נבחרת ישראל העפילה אוטומטית לטורניר. בטורניר עצמו, תחת הדרכתו של המאמן גיא לוזון, צברה הנבחרת 4 נקודות מ-9 אפשריות, וסיימה שלישית בבית, אחרי איטליה ונורווגיה, אך לפני אנגליה. במשחק השיא שלה, גברה הנבחרת הישראלית 0–1 על מקבילתה האנגלית באצטדיון טדי, משער של אופיר קריאף, אולם ניצחון זה לא סייע לה להעפיל לשלב חצי הגמר, והיא כאמור הודחה מהמקום השלישי.
במוקדמות יורו 2015 לנבחרות עד גיל 21, סיימה הנבחרת במקום השני בבית אחרי פורטוגל והקדימה את נורווגיה ואזרבייג'ן, אך לא הייתה בין ארבעת סגניות הבית הטובות ביותר ולא העפילה לפלייאוף. במוקדמות יורו 2017 סיימה שוב ישראל במקום השני בבית אחרי פורטוגל כשסיימה בבית לפני יוון, אלבניה והונגריה, אך שוב לא הייתה בין ארבעת הסגניות הטובות ביותר ולא העפילה לפלייאוף. קמפיין מוקדמות יורו 2019 היה פחות מוצלח מבחינת הנבחרת הצעירה שסיימה רק במקום הרביעי בלבד בבית, אחרי אירלנד נורווגיה וגרמניה שסיימה בראשות הבית. במוקדמות יורו הצעירות 2021, סיימה הנבחרת במקום השלישי אחרי ספרד וצפון מקדוניה.
מוקדמות יורו הצעירות לעונת 2023 האירו פנים לנבחרת הצעירה של ישראל, שניצחה במהלך הקמפיין את הונגריה ופולין, אך הפסידה ללטביה וגרמניה פעמיים. במחזור האחרון ניצחה הנבחרת את סן מרינו, וניצחון של גרמניה שסיימה בראשות הבית על נבחרת פולין הצעירה, שלח את נבחרת ישראל הצעירה לפלייאוף על העלייה ליורו 2023.
סגל הנבחרת.
סגל הנבחרת שזומן לקראת המשחקים הרשמיים במסגרת מוקדמות אליפות אירופה עד גיל 21 מול פולין ומול גרמניה. ההופעות והשערים מעודכנים ל-29 במרץ 2022, לאחר המשחק מול גרמניה.
בן שהר
בן שׂהר (במקור בן סהר; נולד ב-10 באוגוסט 1989) הוא כדורגלן ישראלי המשחק בעמדת החלוץ במכבי חיפה.
ביוגרפיה.
שהר נולד בחולון כשני מבין שלושה ילדים למיקי סהר, יליד הארץ ממוצא תוניסאי, ולבתיה לבית פיקרז, ילידת הארץ ממוצא פולני ולטבי.
ב-4 בנובמבר 2010 שינה את איות שם משפחתו מ"סהר" ל"שׂהר", בעקבות התייעצות עם אנשי דת.
ב-9 ביוני 2014 נישא שהר ללירון שנהאור, ומתגורר כיום בבנימינה.
קריירה.
שהר החל את דרכו במחלקת הנוער של הפועל תל אביב וקרנו החלה לעלות בקיץ 2006, עת ביקשו סוכני קבוצת הנוער של צ'לסי להחתימו תמורת 320,000 ליש"ט. מעבר לכישרונו המקצועי, שהר מחזיק בדרכון פולני, המאפשר לו לשחק באנגליה שלא במעמד של זר הזקוק לאישור עבודה.
במדי הקבוצה הבוגרת של צ'לסי שיחק שהר לראשונה במהלך ינואר 2007. הוא הופיע בשלושה משחקים בפרמייר ליג באותו חודש, אך לרוב לדקות מועטות ולא הבקיע שערים. לאחר עונה זו הושאל שהר לקבוצת קווינס פארק ריינג'רס ששיחקה בליגה האנגלית השנייה, לתקופה של כשישה חודשים. שם כבש את שעריו הראשונים באנגליה, במסגרת ניצחון קבוצתו 2–1 על פולהאם ב-3 באוגוסט 2007.
לאחר סיום תקופת ההשאלה חזר שהר לצ'לסי, אך לא זכה למקום בהרכב ועד מהרה הושאל שוב, הפעם לשפילד ונסדיי, ששיחקה אף היא בליגה השנייה. ביוני 2008 הושאל לפורטסמות'. שהר לא שיחק באף משחק רשמי במדי הקבוצה, והשאלתו הסתיימה בינואר 2009, אז הושאל לקבוצה דה חראפסחאפ מליגת העל ההולנדית. במשחקו הראשון בקבוצה, נגד וילם II, כבש את שערו הראשון במדי הקבוצה וגם בהמשך העונה הציג יכולת טובה.
לאחר שקיבל הצעות ממספר קבוצות בסיום העונה, ב-25 ביוני 2009 חתם שהר באספניול מליגת העל הספרדית. מחיר ההעברה מוערך בכמיליון יורו. שהר כבש צמד בהופעת הבכורה שלו בקבוצה במשחק ידידות מול ליברפול בו ניצחה קבוצתו בתוצאה 0–3. ב-23 בספטמבר 2009 כבש שהר את שער הבכורה שלו בליגה הספרדית, כאשר קבוצתו אספניול ניצחה 2–1 את מאלגה.
בסוף יולי 2010 חזר שהר למועדון בו גדל, הפועל תל אביב, בהשאלה לעונה אחת מאספניול, תמורת 100 אלף אירו הכוללים גם 10% מכרטיס השחקן שלו. כבר במשחק הראשון בו פתח בהרכב, כבש את השער הראשון בניצחון מול אקטובה במסגרת מוקדמות ליגת האלופות. בעונה זאת זכה עם הפועל תל אביב בגביע המדינה, כבש 16 שערים בליגת העל והוסיף שער בחצי גמר הגביע ושלושה שערים בליגת האלופות, כולל אחד בשלב הבתים מול אולימפיק ליון בצרפת.
ביולי 2011 חתם על חוזה בקבוצת אוסר הצרפתית לעונה אחת. שהר כבש שלושה שערים בעונה זו, ובסופה ירדה הקבוצה לליגה השנייה.
בקיץ 2012 שהר ואספניול סיכמו כי השחקן יוותר על שנתו האחרונה בחוזהו ובתמורה ישוחרר בחינם מהקבוצה. הדבר סלל את חתימתו של שהר ב-19 ביולי, בשורות הרטה ברלין מליגת המשנה בגרמניה. בתום העונה עלה עם הקבוצה לבונדסליגה.
שהר לא קיבל דקות משחק במדי הרטה ברלין בבונדסליגה, וב-20 בינואר 2014 הושאל לארמיניה בילפלד מליגת המשנה עד תום העונה. ב-19 באפריל 2014 כבש שהר את שער הבכורה שלו בקבוצה, בהפסד 1–2 למינכן 1860. בסך הכל כבש שהר שלושה שערים ב-12 הופעות בבילפלד, ובתום העונה ירדה הקבוצה לליגה השלישית.
ב-21 ביולי 2014 חתם שהר לעונה אחת עם אופציה לעונה נוספת בווילם II, העולה החדשה לליגת העל ההולנדית. ב-10 באוגוסט 2014 ערך שהר את הופעת הבכורה שלו במדי הקבוצה, בהפסד 3:1 לפ.ס.וו. איינדהובן. ב-19 בספטמבר 2014 כבש שהר את שער הבכורה שלו במועדון, בניצחון 2–1 על נאק ברדה. בסך הכל ערך בעונה זו 33 הופעות בליגה, בהן כבש שבעה שערים, והוסיף שער אחד במסגרת הגביע ההולנדי.
ב-9 ביולי 2015 חזר שהר לישראל, וחתם לשלוש שנים בקבוצת הפועל באר שבע. ב-12 באוגוסט 2015 כבש את שער הבכורה שלו במועדון, בניצחון 4–0 על בית"ר ירושלים במסגרת גביע הטוטו. במחזור הראשון של עונת בליגת העל כבש שהר שער בניצחון 3–1 על עירוני קריית שמונה. בסך הכל בעונתו הראשונה במועדון כבש שהר 12 שערים בכל המסגרות, ובסופה זכה עם הקבוצה באליפות. בעונת 2016/2017 כבש 14 שערי ליגה והיה מלך השערים של הקבוצה בצוותא עם אנתוני ואקמה, וזכה עמה באליפות שנייה ברציפות. בעונת 2017/2018 היה מלך שערי הקבוצה עם 11 שערים, וזכה עמה באליפות שלישית ברציפות.
בעונת 2018/2019 הבקיע שהר 15 שערי ליגה וזכה בתואר מלך השערים ליגת העל, אך הקבוצה לא הצליחה לשחזר את הישגיה מהעונות הקודמות וסיימה במקום השלישי. ב-19 באוקטובר 2019 כבש שהר את שער הליגה ה-54 שלו במדי הפועל באר שבע, בניצחון 2–1 על עירוני קריית שמונה, ובכך עבר את אליניב ברדה ועלה למקום הרביעי בטבלת מלך השערים של המועדון בכל הזמנים.
ב-23 ביולי 2020 שהר חתם באפואל ניקוסיה מליגת העל הקפריסאית לחוזה לשנתיים בהשאלה. בתום עונה אחת התיר שהר את חוזהו באפואל, ועזב את המועדון הקפריסאי.